
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 196 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Ορισμός μελών Συμβουλίου του θ-ΘονοιτιπίΘηΙ 

Ροιχιηη. 1 

Υπαγωγή της εταιρείας «ΒΕΩ ΒΙΙίί ΕΛΛΑΣ», στις δια¬ 
τάξεις του ν. 3427/2005 (κεφάλαιο ΣΤ') που εδρεύ¬ 
ει στο Δήμο Αλίμου του Νομού Αττικής. 2 

Κανονισμός Εσωτερικής Υπηρεσίας του Ειρηνοδικεί¬ 
ου Πρέβεζας. 3 

Έγκριση τιμολογίων ιδιωτικών σκαφών του τουριστι¬ 
κού λιμένα (Μαρίνας) Αλίμου. 4 

Υπαγωγή επένδυσης της εταιρείας «ΣΤΥΛΙΑΝΟΣ ΚΑ- 
ΚΟΛΥΡΗΣ ΑΝΩΝΥΜΗ ΞΕΝΟΔΟΧΕΙΑΚΗ ΕΜΠΟΡΙΚΗ 
ΚΑΙ ΤΟΥΡΙΣΤΙΚΗ ΕΤΑΙΡΕΙΑ» στις διατάξεις του ν. 

3299/2004. 5 

Υπαγωγή επένδυσης της εταιρείας «ΚΩΝ. - ΝΙΚ. ΠΑ¬ 
ΝΟΥ ΑΝΩΝΥΜΗ ΞΕΝΟΔΟΧΕΙΑΚΗ ΤΟΥΡΙΣΤΙΚΗ 

ΕΤΑΙΡΕΙΑ», στις διατάξεις του ν. 3299/2004. 6 

Υπαγωγή επένδυσης της επιχείρησης «ΞΕΝΟΔΟΧΕΙ¬ 
ΑΚΕΣ ΕΠΙΧΕΙΡΗΣΕΙΣ ΥΨΟΥ ΚΕΡΚΥΡΑΣ Α.Ε.», στις 

διατάξεις του ν. 3299/2004. 7 

Υπαγωγή επένδυσης της εταιρείας «ΣΠΥΡΟΣ ΜΩΡΑ- 
ΪΤΗΣ Α.Ξ.Τ.Ε.Ε.» στις διατάξεις του ν. 3299/2004. 8 

Έγκριση πρόσληψης προσωπικού με σύμβαση μίσθω¬ 
σης έργου από το Δήμο Ν. Αλικαρνασσού. 9 

Προσαρμογή της συστατικής πράξης του Ενιαίου 
Δημοτικού Νομικού προσώπου με την επωνυμία 
«ΓΥΜΝΑΣΤΗΡΙΑ ΔΗΜΟΥ ΚΑΡΠΕΝΗΣΙΟΥ», υπ’ 
αριθμ. απόφασης 1543/30.4.2001 (ΦΕΚ 698/5.6.2001, 
τεύχος Β'), όπως αυτό τροποποιήθηκε και 


συμπληρώθηκε με την υπ’ αριθμ. 4884/25.10.2005 
(ΦΕΚ 1555/10.11.2005/τεύχος Β') απόφαση, στις 
νέες διατάξεις του άρθρου 240 του ν. 3463/2006 


«Κώδικας Δήμων και Κοινοτήτων». 10 

ΑΠΟΦΑΣΕΙ Σ 

Αριθμ. ΔΙΔΚ/Φ.50/Δ/28064 (1) 


Ορισμός μελών Συμβουλίου του θ-ΟονβιτιπίΘηΙ ΡοΓυπι. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Των άρθρων 41 και 90 του π.δ. 63/2005 «Κωδικοποί- 


15 Φεβρουάριου 2007 

ηση διατάξεων για την Κυβέρνηση και τα Κυβερνητικά 
Οργανα (ΦΕΚ Α' 98). 

β) Του ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ Α' 251). 

γ) Του π.δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στον 
Υπουργείο Εσωτερικών, Δημόσιας Διοίκησης και Απο¬ 
κέντρωσης» (Α' 201). 

δ) Του π.δ. 400/1995 «Σύσταση Γενικής Γραμματείας 
Δημόσιας Διοίκησης στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 
αρμοδιοτήτων της» (ΦΕΚ Α' 226), όπως αυτή μετονομά¬ 
σθηκε σε «Γενική Γραμματεία Δημόσιας Διοίκησης και 
Ηλεκτρονικής Διακυβέρνησης», με το άρθρο 24 παρ. 1 
του ν. 3200/2003 (ΦΕΚ Α' 281). 

2. Την υπ’ αριθμ. ΔΙΔΚ/Φ.ΚτΠ/21564/25.9.2006 απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης «Σύσταση του θ-Θονθίτιπίθηί ΡοΓυπι» 
(ΦΕΚ 1517/Β/16.10.2006). 

3. Το υπ’ αριθμ. 505/1.12.2006 έγγραφο της Εκτελεστι¬ 
κής Επιτροπής της Α.Δ.Ε.Δ.Υ. 

4. Το υπ’ αριθμ. οικ. 522/13.12.2006 έγγραφο του Υπουρ¬ 
γείου Υγείας και Κοινωνικής Αλληλεγγύης. 

5. Το υπ’ αριθμ. Γ.Γ 065/16.1.2007 έγγραφο του Υπουρ¬ 
γείου Ανάπτυξης. 

6. Το υπ’ αριθμ. Φ.908/4624/Η/15.1.2007 έγγραφο του 
Υπουργείου Εθνικής Παιδείας και Θρησκευμάτων, απο¬ 
φασίζουμε: 

Α. Ορίζουμε τα μέλη του Συμβουλίου του ο-ΟονοΓηπιοπΙ 
ΡοΓυπι ως εξής: 

1. Βασίλειο Ανδρονόπουλο, Γ ενικό Γ ραμματέα Δημό¬ 
σιας Διοίκησης και Ηλεκτρονικής Διακυβέρνησης του 
ΥΠ.ΕΣ.Δ.Δ.Α., ως Πρόεδρο. 

2. Ιωάννη Α. Τσουκαλά, Γ ενικό Γ ραμματέα'Ερευνας και 
Τεχνολογίας του Υπουργείου Ανάπτυξης. 

3. Μαρία Τροχάνη, Ειδική Γραμματέα Ψυχικής Υγεί¬ 
ας και Κοινωνικής Ένταξης του Υπουργείου Υγείας και 
Κοινωνικής Αλληλεγγύης. 

4. Δημήτριο Σκιαδά, Ειδικό Γ ραμματέα του Ενιαίου Δι¬ 
οικητικού Τομέα Θεμάτων Ευρωπαϊκής Ένωσης και Κ.Π.Σ. 
του Υπουργείου Εθνικής Παιδείας και Θρησκευμάτων. 

5. Βασίλειο Ασημακόπουλο, Ειδικό Γ ραμματέα Ψηφι¬ 
ακού Σχεδιασμού. 

6. Κωνσταντίνο Δούκα, Πρόεδρο της ΚτΠ Α.Ε. 

7. Δημήτριο Διαμιανίδη, μέλος του Γενικού Συμβουλίου 
της Α.Δ.Ε,Δ.Υ. 

8. Στο Συμβούλιο του θ-ΘονθίτιηηβηΙ Ροπιηη μετέχει ο 
Διευθύνων Σύμβουλος της Α.Ε. που προβλέπεται στο 
Επιχειρησιακό Πρόγραμμα «Βελτίωση της Διοικητικής 
Ικανότητας της Δημόσιας Διοίκησης», αφότου διορι- 
σθεί. 

Β. Οι αρμοδιότητες του Συμβουλίου του θ-ΘονθίτιηηθηΙ 
ΡοΓυηη είναι: 

α) Ο καθορισμός των γενικών κατευθύνσεων του θ- 
ΟονθΓηηηθηΙ ΡοΓυηη. 

β) Η εποπτεία και η λειτουργία του θ-ΘονθΓηπιοηΙ 
ΡοΓυπι. 

γ) ΡΙ επεξεργασία και προώθηση των στρατηγικών 
στόχων του Θ-ΘονθΓηπιοηΙ Ροιηπι. 

Το Συμβούλιο του θ-ΟονοΓηπιοη! Ροιχιηη συνεδριάζει 
τουλάχιστον δύο (2) φορές κατ’ έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. IΕ/47250/5583/50129 (2) 

Υπαγωγή της εταιρείας «ΒΕϋ ΒϋΕΕ ΕΛΛΑΣ», στις δια¬ 
τάξεις του ν. 3427/2005 (κεφάλαιο ΣΤ') που εδρεύει 
στο Δήμο Αλίμου του Νομού Αττικής. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας γιά την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α 98). 

2. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165 Α'), όπως ισχύει. 

3. Το π.δ. 81/21.3.2002 ( ΦΕΚ 57/Α/21.3.2002) «Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

4. Την υπ’ αριθμ. 37930/ΔIΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Φ.Ε.Κ. 1432/τ. 
Β/14.10.2005). 

5. Τις διατάξεις του α.ν. 89/1967 «περί εγκαταστάσεως 
εν Ελλάδι Αλλοδαπών Εμποροβιομηχανικών Εταιρειών», 
όπως συμπληρώθηκε, τροποποιήθηκε και αντικαταστά- 
θηκε με το ν. 3427/2005 (κεφάλαιο ΣΤ'). 

6. Την από 21.11.2006 αίτηση της εταιρείας ΒΕϋ Βυΐ_Ι_ 
ΕΛΛΑΣ γιά την υπαγωγή της στις διατάξεις του ν. 
3427/2005 (κεφάλαιο ΣΤ'). 

7. Την από 26.10.2006 πιστοποίηση του Πρωτοδικείου 
Αθηνών από την οποία προκύπτει ότι η Εταιρεία ΒΕϋ 
Βυΐ_Ι_ ΕΛΛΑΣ έχει συσταθεί νόμιμα στην Ελλάδα. 

8. Την απόφαση της Επιτροπής του άρθρου 28 παραγρ. 
1 του ν. 3427/2005, η οποία συνεδρίασε στις 22.12.2006, 
γιά τη πιστοποίηση του ποσοστού κέρδους της ανω¬ 
τέρω εταιρείας, αποφασίζουμε: 

Άρθρο 1 

1. Εγκρίνουμε την υπαγωγή της εταιρείας ΒΕϋ Βυΐ_1_ 
ΕΛΛΑΣ στις διατάξεις του α.ν. 89/1967, όπως συμπλη¬ 


ρώθηκε, τροποποιήθηκε και αντικαταστάθηκε με το ν. 
3427/2005 (κεφάλαιο ΣΤ'). 

2. Η εταιρεία έχει αποκλειστικό σκοπό τη παροχή 
υπηρεσιών διαφήμισης και πΐ3Γΐ<θΙίη9 στη συνδεδεμένη 
με αυτήν εταιρεία με την επωνυμία ΒΕϋ ΒΙΙΕΕ ΟπιόΗ 
που εδρεύει στην Αυστρία κατά την έννοια του άρθρου 
42 παραγρ. ε του κ.ν. 2190/1920. 

Άρθρο 2 

1. Μέσα σε δύο (2) μήνες από την έκδοση της απόφα¬ 
σης αυτής, η εταιρεία είναι υποχρεωμένη να υποβάλλει 
στο Υπουργείο Οικονομίας και Οικονομικών (Διεύθυν¬ 
ση Κεφαλαίων Εξωτερικού - Τμήμα Εταιρειών Παροχής 
Ενδοομιλικών Υπηρεσιών και Διεύθυνση Φορολογίας 
Εισοδήματος - Τμήμα Β) τη δήλωση μεταβολής εργα¬ 
σιών από την αρμόδια Δ.Ο.Υ., και να γνωστοποιήσει 
τα πλήρη στοιχεία δραστηριότητάς της στην Ελλάδα. 
Επίσης εντός της ιδίας προθεσμίας η εταιρεία είναι 
υποχρεωμένη να υποβάλλει στις ανωτέρω Υπηρεσίες 
τη σύμβαση παροχής των αναφερομένων στο άρθρο 
1 παράγραφος 2 της παρούσης υπηρεσιών προς την 
συνδεδεμένη εταιρεία. 

2. Επίσης, η εταιρεία υποχρεώνεται κάθε χρόνο να 
υποβάλλει το αργότερο μέχρι το τέλος Φεβρουάριου 
στο Υπουργείο Οικονομίας και Οικονομικών, Διεύθυνση 
Κεφαλαίων Εξωτερικού - Τμήμα Εταιρειών Παροχής Εν- 
δοομιλικών Υπηρεσιών, όλα τα στοιχεία που αφορούν 
στη λειτουργία της κατά τον προηγούμενο χρόνο. 

Ειδικότερα η ενημέρωση του Υπουργείου Οικονομίας 
και Οικονομικών θα γίνεται σύμφωνα με τα έντυπα της 
Δ/νσης Κεφαλαίων Εξωτερικού - Τμήμα Εταιρειών Παρο¬ 
χής Ενδοομιλικών Υπηρεσιών και στα οποία η εταιρεία 
θα αναφέρει: 

αα) το ημεδαπό και αλλοδαπό προσωπικό που απα¬ 
σχολήθηκε τον προηγούμενο χρόνο, τα στοιχεία κάθε 
υπαλλήλου και το χρόνο απασχόλησής του. 

ββ) το ποσό των ετησίων δαπανών λειτουργίας της 

γγ) το ποσό των ακαθαρίστων εσόδων της και 

δδ) το ποσό που εισέπραξε μέσω τραπεζικών εμβα¬ 
σμάτων από το εξωτερικό για την κάλυψη των δαπανών 
αυτών, καθώς και ό,τι άλλο στοιχείο αναφέρεται στα 
έντυπα αυτά. 

Άρθρο 3 

1. Η Εταιρεία ΒΕϋ Βυΐ_Ι_ ΕΛΛΑΣ υποχρεώνεται: 

α) να δαπανά ετησίως το ποσό των € 100.000 του¬ 
λάχιστον, το οποίο θα χρησιμοποιείται αποκλειστικά 
στην κάλυψη των κάθε είδους δαπανών λειτουργίας 
και μισθοδοσίας του προσωπικού της, και το οποίο θα 
πρέπει να τεκμηριώνεται από αντίστοιχα παραστατικά 
στοιχεία, που πληρούν τις προϋποθέσεις του Κώδικα 
Βιβλίων και Στοιχείων 

β) να τιμολογεί το ποσό των ετησίων δαπανών της, 
πλέον του προσδιορισθέντος ποσοστού κέρδους, προς 
τη συνδεδεμένη εταιρεία 

γ) να εισπράττει το παραπάνω ποσό υποχρεωτικά 
μέσω τραπεζικού εμβάσματος, όπως προκύπτει από ΒΕ¬ 
ΒΑΙΩΣΗ αναγνωρισμένης Τράπεζας εσωτερικού, στην 
οποία θα γίνεται μνεία του νομικού προσώπου που εμ- 
βάζει το ποσό αυτό, και 

δ) να απασχολεί προσωπικό τουλάχιστον τεσσάρων 
ατόμων εκ των οποίων ένας υπάλληλος δύναται να 
απασχολείται με σύμβαση μερικής απασχόλησης. 

2. Γιά κάθε μεταβολή της εταιρείας όπως, η νομική 
μορφή, η επωνυμία, το αντικείμενο της, η σύνθεση του 
Διοικητικού της Συμβουλίου, ο νόμιμος εκπρόσωπος 
της, καθώς και γιά τη διακοπή της λειτουργίας της, η 
εταιρεία υποχρεώνεται να ενημερώνει το Υπουργείο 
Οικονομίας και Οικονομικών, Διεύθυνση Κεφαλαίων 
Εξωτερικού, Τμήμα Εταιρειών Παροχής Ενδοομιλικών 
Υπηρεσιών, εντός 50 ημερών το αργότερο από την ημέ¬ 
ρα της μεταβολής, υποβάλλοντας τα κατά περίπτωση 
αναγκαία δικαιολογητικά. 

3. Επίσης θα ενημερώνει εντός 15 ημερών το Υπουρ¬ 
γείο Οικονομίας, Διεύθυνση Κεφαλαίων Εξωτερικού - 
Τμήμα Αλλοδαπών Εταιριών, και το Υπουργείο Εσωτερι¬ 
κών Δημόσιας Διοίκησης και Αποκέντρωσης, Διεύθυνση 
Αλλοδαπών και Μετανάστευσης, για κάθε πρόσληψη ή 
απόλυση αλλοδαπού προσωπικού καθώς και γιά κάθε 
αλλαγή διευθύνσεως, τηλεφώνου, ΐαχ κλπ. της εται¬ 
ρείας. 

4. Το ετήσιο ποσοστό κέρδους επί των δαπανών της 
εταιρείας (σοεί-ρΐυε), όπως προέκυψε από την εξέταση 
της μελέτης τεκμηρίωσης και πιστοποιήθηκε από την 
Επιτροπή του άρθρου 28 του ν. 3427/2005 ορίζεται σε 
5,00%. Το ποσοστό αυτό επανεξετάζεται ανά πενταε¬ 
τία ή νωρίτερα εφόσον διαφοροποιούνται σημαντικά οι 
συνθήκες της αγοράς 

Αρθρο 4 

1. Παράβαση από την εταιρεία ή και το προσωπικό 
της, των διατάξεων του ν. 3427/2005 καθώς και των 
όρων της απόφασης αυτής, συνιστά λόγο ανάκλησης 
της παρούσας. 

2. Σε περίπτωση ανάκλησης της απόφασης αυτής για 
οποιοδήποτε λόγο, η εταιρεία υποχρεώνεται να τακτο¬ 
ποιήσει όλες τις υποχρεώσεις της με το Δημόσιο μέσα 
σε τέσσερις (4) μήνες από την έκδοση της απόφασης 
ανάκλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2006 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

Αριθμ. 4191 (3) 

Κανονισμός Εσωτερικής Υπηρεσίας του 
Ειρηνοδικείου Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

α) Του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997. 


β) Του άρθρου 25 παρ.3 περ.α του ν. 2812/2000 
(Α'67). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α798. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3) Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β78.6.2004). 

4. Το υπ’ αριθμ. 454/24.10.2006 έγγραφο του Ειρηνο¬ 
δικείου Πρέβεζας, αποφασίζουμε: 

Τη δημοσίευση στην Εφημερίδα της Κυβερνήσεως του 
Κανονισμού Εσωτερικής Υπηρεσίας του Ειρηνοδικείου 
Πρέβεζας ο οποίος έχει ως εξής: 

ΚΑΝΟΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΕΙΡΗΝΟΔΙΚΕΙΟΥ 
ΠΡΕΒΕΖΑΣ ΤΟ ΟΠΟΙΟ ΛΕΙΤΟΥΡΓΕΙ 
ΚΑΙ ΩΣ ΠΤΑΙΣΜΑΤΟΔΙΚΕΙΟ 

Έχοντας υπόψη τις διατάξεις του άρθρου 17 του Κώδι¬ 
κα Οργανισμού Δικαστηρίων και Κατάστασης Δικαστι¬ 
κών Λειτουργών (ν. 1756/1988), όπως αντικαταστάθηκε 
από το άρθρο 5 του ν. 1868/1989 και όπως τελικά η παρ. 
2 του άρθρου 77 του ν. 1756/1988 αντικαταστάθηκε με 
την παρ. 4 του άρθρου 3 του ν. 3472/2006, καθώς και τις 
διατάξεις του άρθρου 3 του ν. 3472/2006, καταρτίζουμε 
τον κανονισμό Εσωτερικής υπηρεσίας του Ειρηνοδικείου 
Πρέβεζας, ως εξής: 

ΕΚΔΙΚΑΣΗ ΠΟΛΙΤΙΚΩΝ ΥΠΟΘΕΣΕΩΝ: Κάθε 1η και 3η 
Παρασκευή κάθε μήνα. 

ΑΣΦΑΛΙΣΤΙΚΑ ΜΕΤΡΑ: Τρίτη της κάθε εβδομάδας, 
εκτός αν κριθεί ότι οι υποθέσεις είναι εξαιρετικά επεί¬ 
γουσες και χαρακτηρισθούν ως τέτοιες με έγγραφη 
σημείωση του Ειρηνοδίκη που τις προσδιορίζει, όπως 
αν πρόκειται για αναστολή πλειστηριασμού, διόρθωση 
προγράμματος πλειστηριασμού κλπ., οπότε μπορούν να 
προσδιοριστούν και σε άλλη μέρα. 

ΕΚΔΙΚΑΣΗ ΥΠΟΘΕΣΕΩΝ ΕΙΔΙΚΩΝ ΔΙΑΔΙΚΑΣΙΩΝ- 
ΕΚΟΥΣΙΑΣ ΔΙΚΑΙΟΔΟΣΙΑΣ ΚΑΙ ΜΙΚΡΟΔΙΑΦΟΡΩΝ: 
Κάθε τελευταία Πέμπτη του μήνα 

ΠΤΑΙΣΜΑΤΑ: Κάθε τελευταία Παρασκευή του μήνα. 

Στη Μεταβατική του Έδρα στο ΛΟΥΡΟ: Συνεδριάζει 
την 1η Δευτέρα των μηνών Μαρτίου-Ιουνίου-Οκτωβρί- 
ου. 

ΠΡΟΑΝΑΚΡΙΣΗ: Κάθε Τετάρτη και Πέμπτη κάθε εβδο¬ 
μάδας εκάστου μήνα. 

Από 20 Δεκεμβρίου μέχρι 7 Ιανουάριου και από την 
Κυριακή των Βάίων μέχρι την Κυριακή του Θωμά, δεν θα 
προσδιορίζονται υποθέσεις για εκδίκαση, εκτός αν συ¬ 
ντρέχει επείγουσα περίπτωση για ασφαλιστικά μέτρα. 


Στο ΝΟΜΟ ΠΡΕΒΕΖΑΣ από τις 4 οργανικές θέσεις 
Ειρηνοδικών-Πταισματοδικών, υπηρετούν δύο (2) Ειρη¬ 
νοδίκες, οι οποίοι θα υπηρετούν ανά εβδομάδα για όλα 
τα Ειρηνοδικεία. 

Στο ΕΙΡΗΝΟΔΙΚΕΙΟ ΠΡΕΒΕΖΑΣ λειτουργεί Γραμματεία 
με 4 οργανικές θέσεις δικαστικών υπαλλήλων και 1 θέση 
δικαστικού επιμελητή. 

Η ΓΡΑΜΜΑΤΕΙΑ είναι ενιαία και διευθύνεται από τον 
αρχαιότερο υπάλληλο, ο οποίος κατανέμει την εργασία 
στους υπαλλήλους σε συνεργασία με τους Ειρηνοδίκες. 
Εκδίδει τα απόγραφα, τα αντίγραφα, τα πιστοποιητικά 
και τα αποσπάσματα. 

Τηρεί και ενημερώνει τα Βιβλία του Ειρηνοδικείου- 
Πταισματοδικείου, φυλάσσει το Αρχείο και τα άλλα 
αντικείμενα του Δικαστηρίου. Ειδικότερα τηρεί το Γε¬ 
νικό Πρωτόκολλο, το Βιβλίο Εκθέσεων, Αδειών, Επίπλων. 
Διαχειρίζεται την πίστωση γραφικής ύλης, καθαριότητα 
του Καταστήματος του Ειρηνοδικείου και παραλαμβάνει 
οτιδήποτε πρέπει να κατατεθεί στο Δικαστήριο. 

Ο ΕΜΜΙΣΘΟΣ ΕΠΙΜΕΛΗΤΗΣ του Ειρηνοδικείου, επιδί¬ 
δει τα έγγραφα, παραλαμβάνει την αλληλογραφία και 
εκτελεί όλες τις βοηθητικές εργασίες που του αναθέτει 
ο Προϊστάμενος της Γραμματείας. 

Ο παρών κανονισμός θα ισχύει από τον μήνα Ιανου¬ 
άριο του έτους 2007. 

Δημοσιεύθηκε στην Πρέβεζα στις 24 Οκτωβρίου 
2006. 

ΟΙ ΕΙΡΗΝΟΔΙΚΕΣ 

1. ΚΩΝ/ΝΟΣ ΠΑΠΑΝΤΩΝΗΣ 

2. ΒΑΣΙΛΕΙΟΣ ΓΙΑΝΝΑΚΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2007 

Ο Γενικός Γραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. 1634 (4) 

Έγκριση τιμολογίων ιδιωτικών σκαφών του τουριστι¬ 
κού λιμένα (Μαρίνας) Αλίμου. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (Φ.Ε.Κ Α' 187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού» και ειδικότερα τις διατάξεις της 
παραγράφου 2 του άρθρου 5 του προαναφερόμενου 
νόμου. 

2. Τις διατάξεις του Κεφ. Γ' του ν. 2160/1993 (ΦΕΚ 
118). 

3. Τις διατάξεις του π.δ. 149/19.8.2005 ( Φ.Ε.Κ Α' 211) περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 33/2006 (ΦΕΚ Α' 35) «Διορι¬ 
σμός μελών της Κυβέρνησης και Υφυπουργών». 

5. Την υπ’ αριθμ. 2864/3.3.2006 (ΦΕΚ Γ' 65 και Γ' 79) 
κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

6. Το υπ’ αριθμ. 17/4/2006 έγγραφο της Ε.Τ.Α με το 
οποίο διαβιβάστηκε απόσπασμα πρακτικού της υπ’ 
αριθμ. 227/29.3.2006 συνεδρίασης του Δ.Σ. της Ανώνυμης 
Εταιρείας με την επωνυμία «Εταιρεία Τουριστικής Ανά¬ 
πτυξης Ανώνυμη Εταιρία» που αποτελεί φορέα διαχείρι¬ 
σης του τουριστικού λιμένα Αλίμου, περί του τιμολογίου 
ελλιμενισμού και λοιπών παρεχομένων υπηρεσιών του 
προαναφερόμενου τουριστικού λιμένα. 


7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε τα υποβληθέντα τιμολόγια του τουριστι¬ 
κού λιμένα (Μαρίνας) Αλίμου ως εξής: 

1. ΤΙΜΟΛΟΓΙΟ ΔΙΚΑΙΩΜΑΤΩΝ ΕΛΛΙΜΕΝΙΣΜΟΥ 
ΚΑΙ ΛΟΙΠΩΝ ΠΑΡΕΧΟΜΕΝΩΝ ΥΠΗΡΕΣΙΩΝ 
ΙΔΙΩΤΙΚΩΝ ΣΚΑΦΩΝ ΑΝΑΨΥΧΗΣ 

Το παρόν τιμολόγιο εφαρμόζεται στα χαρακτηριζόμε¬ 
να ως «ιδιωτικά-τουριστικά» σκάφη αναψυχής με όνομα, 
χαρακτηριστικά, ιθαγένεια, διεθνές σήμα, λιμένα νηο¬ 
λόγησης ανεξαρτήτως εγγραφής τους σε ελληνικό ή 
αλλοδαπό νηολόγιο ή λεμβολόγιο, που ελλιμενίζονται 
σε θαλάσσιο χώρο του Τουριστικού Λιμένα Αλίμου ή/και 
κάνουν χρήση των χερσαίων εγκαταστάσεων αυτού. 
Εξαιρούνται τα χαρακτηριζόμενα ως «επαγγελματικά 
- τουριστικά» σκάφη του ν. 2743/1999, όπως αυτός εκά- 
στοτε ισχύει. 

Το τιμολόγιο των σκαφών καθορίζεται με βάση τα 
μέτρα ολικού μήκους εκάστου σκάφους, όπως αυτά ανα¬ 
γράφονται στα ναυτιλιακά αυτού έγγραφα, μαζί με κάθε 
πρόσθετο εξάρτημα ή άλλη προσθήκη (π.χ. πλατφόρμες, 
«μπαστούνι-θαλασσομάχος» κ.λπ.) η οποία αυξάνει το 
συνολικό μήκος αυτού. Η Εταιρρία για τον τελικό υπο¬ 
λογισμό του μήκους, διατηρεί το δικαίωμα να προβεί 
σε μέτρηση με δικά της μέσα. 

Εκατοστά του μέτρου ολικού μήκους εκπίπτουν προς 
όφελος των σκαφών. Για τον υπολογισμό των τελών 
και λοιπών δικαιωμάτων, λαμβάνεται υπόψη η αμέσως 
προηγούμενη ακέραια μονάδα. 

Για τον υπολογισμό των δικαιωμάτων ελλιμενισμού, 
διερχόμενο σκάφος, θεωρείται κάθε σκάφος, το οποίο 
παραμένει ελλιμενιζόμενο προσωρινά στο χώρο του 
τουριστικού λιμένα και πάντως όχι πέραν των 20 συνε¬ 
χόμενων ημερολογιακών ημερών. 

Η χρέωση των δικαιωμάτων ελλιμενισμού είναι μηνιαία 
(30 ημέρες). Ως πρώτη ημέρα για τον υπολογισμό της 
καταβολής δικαιωμάτων ελλιμενισμού λαμβάνεται υπό¬ 
ψη το από του μεσονυκτίου αρχόμενο εικοσιτετράωρο 
εντός του οποίου κατέπλευσε το σκάφος στη Μαρίνα. 

Για την εφαρμογή του τιμολογίου αυτού είναι απα¬ 
ραίτητη η υπογραφή νέας «Σύμβασης Ελλιμενισμού» 
από κάθε ιδιοκτήτη σκάφους που ελλιμενίζεται στην 
Μαρίνα Αλίμου. 


1.1 ΔΙΚΑΙΩΜΑΤΑ ΕΛΛΙΜΕΝΙΣΜΟΥ 2006 
ΓΙΑ ΤΑ ΙΔΙΩΤΙΚΑ ΣΚΑΦΗ 


ΜΕΤΡΑ 

ΜΗΚΟΥΣ 

ΜΗΝΙΑΙΟ 
ΤΙΜΟΛΟΓΙΟ 2006 

5 

172,50 € 

6 

188,00 € 

7 

219,50 € 

8 

287,50 € 

9 

324,00 € 

10 

366,00 € 

11 

465,00 € 

12 

501,50 € 

ΜΕΤΡΑ 

ΜΗΚΟΥΣ 

ΜΗΝΙΑΙΟ 

ΤΙΜΟΛΟΓΙΟ 2006 

13 

548,50 € 

14 

585,00 € 

15 

616,50 € 

16 

669,00 € 

17 

721,00 € 

18 

789,00 € 

19 

820,50 € 

20 

862,00 € 

21 

914,50 € 

22 

940,50 € 

23 

993,00 € 

24 

1.019,00 € 

25 

1.081,50 € 

26 

1.134,00 € 

27 

1.170,50 € 

28 

1.202,00 € 

29 

1.249,00 € 

30 

1.285,50 € 

31 

1.316,50 € 

32 

1.358,50 € 

33 

1.390,00 € 

34 

1.426,50 € 

35 

1.452,50 € 

36 

1.494,50 € 

37 

1.525,50 € 

38 

1.562,50 € 

39 

1.614,50 € 

40 

1.667,00 € 

41 

1.703,50 € 

42 

1.750,50 € 

43 

1.797,50 € 

44 

1.839,00 € 

45 

1.870,50 € 


Επισημαίνεται ότι, από το 2007 και εφεξής, το εν λόγω 
τιμολόγιο θα αναπροσαρμόζεται αυτόματα ετησίως από 
την 1η Ιανουάριου κάθε έτους, προσαυξημένο κατά το 
ποσοστό αύξησης του τιμαρίθμου κόστους ζωής του 
προηγούμενου ημερολογιακού έτους, όπως προσδιο¬ 
ρίζεται από την τράπεζα Ελλάδος ή άλλη κατά τον 
Νόμο αρμόδια Υπηρεσία πλέον ποσοστού 1%. Η ΕΤΑ ΑΕ 
διατηρεί οποτεδήποτε το δικαίωμα αναπροσαρμογής σε 


ποσοστό μεγαλύτερο του 1%, εφόσον την αύξηση αυτή 
στοιχειοθετεί επαρκώς η εκτέλεση έργων υποδομής 
και υπηρεσιών, προς όφελος του Τουριστικού Λιμένα 
Αλίμου και των πλοιοκτητών των σκαφών. 

1.2 ΤΙΜΟΛΟΓΙΟ ΔΙΕΡΧΟΜΕΝΩΝ ΣΚΑΦΩΝ 

Για τα διερχόμενα σκάφη, ως βάση υπολογισμού τους 
λαμβάνεται η μηνιαία παραμονή (30 ημέρες). Η ημερήσια 
χρέωση ισούται με το 1/30 της μηνιαίας παραμονής, 
προσαυξημένη κατά ποσοστό 50% για τις πρώτες είκοσι 
(20) ημέρες παραμονής στην Μαρίνα. Σε περίπτωση 
που το σκάφος παραμείνει στην Μαρίνα για χρονικό 
διάστημα πέραν των 20 ημερών συνεχούς παραμονής 
και λιγότερο του ενός μηνός επιβαρύνεται με το μηνιαίο 
τιμολόγιο. 

1.3. ΤΙΜΟΛΟΓΙΟ ΠΛΑΓΙΟΔΕΤΗΣΗΣ 

Το ως άνω τιμολόγιο δικαιωμάτων ελλιμενισμού για 
τα «ιδιωτικά τουριστικά» σκάφη αναψυχής αφορά σε 
αγκυροβόλια σκαφών με πρυμνοδέτηση. Η περίπτωση 
πλαγιοδέτησης του σκάφους, κατόπιν επιθυμίας των ιδι¬ 
οκτητών ή πλοιάρχων, τιμολογείται κατά ποσοστό 100% 
επιπλέον των κανονικών τελών ελλιμενισμού. Η παρα¬ 
πάνω προσαύξηση δεν καταβάλλεται στις περιπτώσεις 
κατά τις οποίες, τα αρμόδια όργανα του φορέα δια¬ 
χείρισης της Μαρίνας αποφασίζουν την πλαγιοδέτηση, 
λόγω έλλειψης αγκυροβολιών ή για λόγους ασφαλείας 
των σκαφών μέσα στη Μαρίνα. 

1.4. ΤΙΜΟΛΟΓΙΟ ΜΗ ΣΥΜΒΑΤΙΚΩΝ ΣΚΑΦΩΝ 

Ως μη συμβατικά σκάφη θεωρούνται εκείνα τα σκάφη 
των οποίων ο λόγος Β /1_ είναι μεγαλύτερος του 0,30 
όπου Β το μέγιστο πλάτος και ί. το μέγιστο μήκος του 
σκάφους. Σε αυτή την περίπτωση, τα μη συμβατικά 
σκάφη καταβάλλουν δικαιώματα ελλιμενισμού διπλάσια 
[προσαυξημένα κατά ποσοστό 100%] των συμβατικών. 

1.4.1. ΤΙΜΟΛΟΓΙΟ ΧΡΗΣΗΣ ΧΕΡΣΑΙΟΥ ΧΩΡΟΥ 

Σκάφη πάσης φύσεως που διατηρούν το δικαίωμα 
ελλιμενισμού στον Τουριστικό Λιμένα Αλίμου και κάνουν 
χρήση του χερσαίου χώρου, καταβάλλουν πρόσθετη 
επιβάρυνση, ανερχόμενη σε ποσοστό 25% του αντι¬ 
στοίχου τιμολογίου ελλιμενισμού τους. Τα διερχόμενα 
σκάφη καταβάλλουν κανονικά το αντίστοιχο τιμολόγιο 
ελλιμενισμού των διερχομένων σκαφών για τον χρόνο 
παραμονής τους στην ξηρά. 

1.5. ΤΙΜΟΛΟΓΙΟ ΛΟΙΠΩΝ ΠΑΡΕΧΟΜΕΝΩΝ ΥΠΗΡΕΣΙΩΝ 

Γ ια τις παρεχόμενες υπηρεσίες και διευκολύνσεις 
του Τουριστικού Λιμένα Αλίμου ισχύουν τα ακόλουθα 
τιμολόγια: 

• Τιμολόγιο παροχής νερού 

Το παρεχόμενο προς τα ελλιμενιζόμενα σκάφη νερό, 
χρεώνεται ανά κυβικό μέτρο (Μ3) σύμφωνα με τα ισχύ- 
οντα εκάστοτε τιμολόγια της Ε.Υ.Δ.Α.Π μετά των λοιπών 
επιβαρύνσεων, προσαυξημένο κατά ποσοστό 80%. 

• Τ ιμολόγιο ηλεκτρικής και τηλεφωνικής σύνδεσης 

Κατά αντιστοιχία, για κάθε τριήμερο τηλεφωνικής και 

ηλεκτρικής σύνδεσης πέραν της αξίας κατανάλωσης 
και των λοιπών επιβαρύνσεων οι οποίες βαρύνουν τους 
συνδρομητές, τα πάγια δικαιώματα κατανάλωσης της 
ηλεκτρικής και τηλεφωνικής κατανάλωσης ορίζονται σε 
Ευρώ 3,00 ανά τριήμερο. 

Προκειμένου για ηλεκτροδότηση και τηλεφωνική πα¬ 
ροχή ιδία δε για τα παρεχόμενα προς χρήση στα ελλι¬ 
μενιζόμενα σκάφη, υλικά (συσκευές, μετρητές, καλώδια 
σύνδεσης, κ.ο.κ.) καταβάλλεται εγγύηση Ευρώ 80,00. Το 
ποσό της εγγυήσεως ισχύει και για τα ήδη ελλιμενιζόμε¬ 
να στον Τουριστικό Λιμένα Αλίμου σκάφη, υποχρεούμε- 
να στην καταβολή της προκύπτουσας διαφοράς. 

Η εγγύηση επιστρέφεται στα σκάφη μετά την παρά¬ 
δοση - επιστροφή των υλικών στον Τουριστικό Λιμένα 
Αλίμου και την εξόφληση των λογαριασμών τους, με 
την αφαίρεση της δαπάνης αποκατάστασης των τυχόν 
φθορών και ζημιών, υπολογιζόμενης κατ’ εκτίμηση, από 
τη διεύθυνση του Τουριστικού Λιμένα Αλίμου. 

Σε περίπτωση καθυστέρησης εξόφλησης, των λογα¬ 
ριασμών των παραπάνω παροχών, πέραν του μηνάς, η 
διεύθυνση του Τουριστικού Λιμένα Αλίμου δικαιούται να 
προβεί στη διακοπή των παροχών χωρίς άλλη ειδοποί¬ 
ηση. Η επανασύνδεση γίνεται μετά την εξόφληση των 
λογαριασμών και εφόσον υπάρχει διαθέσιμη παροχή. 

• Τιμολόγιο δικαιώματος ανέλκυσης / καθέλκυσης 

Για κάθε ανέλκυση / καθέλκυση εντός του χώρου 
Τουριστικού Λιμένα Αλίμου καταβάλλονται δικαιώματα 
χρήσης που ανέρχονται σε ποσό Ευρώ 25,00 ανεξαρ¬ 
τήτως μήκους σκαφών. 

2. ΤΡΟΠΟΣ ΠΛΗΡΩΜΗΣ 

Σε όλα τα αναφερόμενα παραπάνω ποσά που αφο¬ 
ρούν στις παρεχόμενες υπηρεσίες (ελλιμενισμός, λοιπές 
παροχές κλπ) δεν περιλαμβάνεται ο ΦΠΑ καθώς και 
κάθε άλλος νόμιμος δημόσιος, κοινοτικός, δημοτικός 
φόρος ή τέλος. 

Τα δικαιώματα ελλιμενισμού προκαταβάλλονται για 
διάστημα μέχρι ένα μήνα. Η πληρωμή των δικαιωμάτων 
ελλιμενισμού και των λοιπών παρεχομένων υπηρεσιών 
γίνεται σε Ευρώ τοις μετρητοίς, με πιστωτική κάρτα ή 
με επιταγή τραπέζης ή άλλου αναγνωρισμένου πιστω¬ 
τικού ιδρύματος στην Ελλάδα, σε διαταγή της εταιρίας 
ΕΤΑ ΑΕ και πληρωτέα την ίδια ημέρα. 

Σε περίπτωση προκαταβολής δικαιωμάτων ελλιμενι- 
σμού για ένα έτος γίνεται έκπτωση 5%, ενώ για προκα¬ 
ταβολή δικαιωμάτων περιόδου από 6 μέχρι 11 μήνες η 
έκπτωση ανέρχεται σε ποσοστό 2% του τιμολογίου. Η 
έκπτωση δεν περιλαμβάνει τις παρεχόμενες υπηρεσίες 
και παροχές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

(δ) 

Υπαγωγή επένδυσης της εταιρείας «ΣΤΥΛΙΑΝΟΣ ΚΑ- 
ΚΟΛΥΡΗΣ ΑΝΩΝΥΜΗ ΞΕΝΟΔΟΧΕΙΑΚΗ ΕΜΠΟΡΙΚΗ 
ΚΑΙ ΤΟΥΡΙΣΤΙΚΗ ΕΤΑΙΡΕΙΑ» στις διατάξεις του ν. 
3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. ΙΕ/13934/Π/11/4/00075/Ε/ν. 3299/2004/ 
29.12.2006 απόφαση του Γενικού Γραμματέα Περιφέ¬ 
ρειας Ιόνιων Νησιών, εγκρίνεται η υπαγωγή στις δια¬ 
τάξεις του ν. 3299/2004 της επιχείρησης «ΣΤΥΛΙΑΝΟΣ 
ΚΑΚΟΛΥΡΗΣ ΑΝΩΝΥΜΗ ΞΕΝΟΔΟΧΕΙΑΚΗ ΕΜΠΟΡΙΚΗ 


ΚΑΙ ΤΟΥΡΙΣΤΙΚΗ ΕΤΑΙΡΕΙΑ» για την ενίσχυση επενδυ¬ 
τικού σχεδίου της με το κίνητρο της επιχορήγησης, 
που αφορά εκσυγχρονισμό ολοκληρωμένης μορφής του 
Ξενοδοχείου, «ΚΡΟΝΑΛΑ», 2 αστέρων (πρώην Γ' τάξης), 
το οποίο βρίσκεται στο Καλαμάκι του Δήμου Λαγά¬ 
νά, Νομού Ζακύνθου δυναμικότητος 50 δωματίων -100 
κλινών συνολικής δαπάνης ενός εκατομμυρίου εκατό 
χιλιάδων ευρώ (1.100.0006) με ποσοστό επιχορήγησης 
50%, δηλαδή ποσό επιχορήγησης ύψους πεντακοσίων 
πενήντα χιλιάδων (550.000) ευρώ. 

Με την επένδυση θα δημιουργηθούν μηδέν (0) νέες 
θέσεις εργασίας (Ε.Μ.Ε. 0). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 76η/23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΛΗΣ 

-♦- 

(6) 

Υπαγωγή επένδυσης της εταιρείας «ΚΩΝ. - ΝΙΚ. ΠΑΝΟΥ 
ΑΝΩΝΥΜΗ ΞΕΝΟΔΟΧΕΙΑΚΗ ΤΟΥΡΙΣΤΙΚΗ ΕΤΑΙΡΕΙΑ», 
στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. IΕ/13148/Π/11/4/00067/Ε/Ν. 3299/ 
2004/29.12.2006 απόφαση του Γενικού Γραμματέα Πε¬ 
ριφέρειας Ιόνιων Νησιών, εγκρίνεται η υπαγωγή στις 
διατάξεις του ν. 3299/2004 της επιχείρησης «ΚΩΝ. - ΝΙΚ. 
ΠΑΝΟΥ ΑΝΩΝΥΜΗ ΞΕΝΟΔΟΧΕΙΑΚΗ ΤΟΥΡΙΣΤΙΚΗ ΕΤΑΙ¬ 
ΡΕΙΑ» (με δ.τ. «ΟΣΚΑΡ ΑΞΤΕ»), για την ενίσχυση επεν¬ 
δυτικού σχεδίου της με το κίνητρο της επιχορήγησης, 
που αφορά εκσυγχρονισμό ολοκληρωμένης μορφής της 
ξενοδοχειακής μονάδας «ΟΣΚΑΡ», 2* (αστέρων), πρώ¬ 
ην Γ' τάξης, η οποία βρίσκεται στην περιοχή «ΛΙΒΑΔΙ 
- ΜΟΥΖΑΚΙΟΥ», του Δήμου ΛΑΓΑΝΑ, του Νομού ΖΑ¬ 
ΚΥΝΘΟΥ, συνολικής δυναμικότητος 48 δωματίων (105 
κλινών) (επιχορηγούμενη δυναμικότητα: 38 δωμάτια - 85 
κλίνες), συνολικής δαπάνης οκτακόσιων πενήντα χιλι¬ 
άδων (850.000) ευρώ, με ποσοστό επιχορήγησης 50%, 
δηλαδή ποσό επιχορήγησης ύψους τετρακοσίων είκοσι 
πέντε χιλιάδων (425.000) ευρώ. 

Με την επένδυση θα δημιουργηθούν μηδέν (0) νέες 
θέσεις εργασίας (Ε.Μ.Ε. 0). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 76η/23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 

Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΛΗΣ 

-♦- 

(7) 

Υπαγωγή επένδυσης της επιχείρησης «-ΕΝΟΔΟΧΕΙΑ- 
ΚΕΣ ΕΠΙΧΕΙΡΗΣΕΙΣ ΥΨΟΥ ΚΕΡΚΥΡΑΣ Α.Ε.», στις δια¬ 
τάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. IΕ/13652/Π/11/4/00069/Ε/ν. 3299/2004 / 
29.12.2006, απόφαση του Γ ενικού Γ ραμματέα Περιφέρει- 

ας Ιόνιων Νησιών, εγκρίνεται η υπαγωγή στις διατάξεις 
του ν. 3299/2004 της επιχείρησης «ΞΕΝΟΔΟΧΕΙΑΚΕΣ 
ΕΠΙΧΕΙΡΗΣΕΙΣ ΥΨΟΥ ΚΕΡΚΥΡΑΣ Α.Ε.» για την ενίσχυση 
επενδυτικού σχεδίου της με το κίνητρο της επιχορή¬ 
γησης, που αφορά τον εκσυγχρονισμό ολοκληρωμέ¬ 
νης μορφής της υφιστάμενης ξενοδοχειακής μονάδας 
«ΑΚΤΗ ΥΨΟΥ», κλασσικού τύπου, τριών αστέρων (3*) (Β' 
τάξης), δυναμικότητας 60 δωματίων, 114 κλινών, στην 
θέση'Υψου, του Δήμου Φαιάκων, του Νομού Κέρκυρας, 
συνολικής δαπάνης ενός εκατομμυρίου εκατόν εβδομή¬ 
ντα χιλιάδων (1.170.000,00) €, με ποσοστό επιχορήγησης 
40%, δηλαδή ποσό επιχορήγησης ύψους τετρακοσίων 
εξήν-α οκτώ χιλιάδων (468.000,00 €). Μετά την επένδυση 
δεν θα δημιουργηθούν νέες θέσεις απασχόλησης (Ε.Μ.Ε. 
0,00) Ομόφωνη γνωμοδότηση της Περιφερειακής Γνω- 
μοδοτικής Επιτροπής (Συνεδρίαση 76η/23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 

Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΛΗΣ 

-♦- 

- (8) 

Υπαγωγή επένδυσης της εταιρείας «ΣΠΥΡΟΣ ΜΩΡΑΙΤΗΣ 
Α.Ξ.Τ.Ε.Ε.» στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. IΕ/14087/Π/11/4/00078/Ε/ν. 3299/2004/ 
29.12.2006 απόφαση του Γ ενικού Γ ραμματέα Περιφέρει¬ 
ας Ιόνιων Νησιών, εγκρίνεται η υπαγωγή στις διατάξεις 
του ν. 3299/2004 της επιχείρησης «ΣΠΥΡΟΣ ΜΩΡΑΪΤΗΣ 
Α.Ξ.Τ.Ε.Ε.» για την ενίσχυση επενδυτικού σχεδίου της 
με το κίνητρο της επιχορήγησης, που αφορά τον εκ¬ 
συγχρονισμό ολοκληρωμένης μορφής της υφιστάμενης 
ξενοδοχειακής μονάδας «ΚΟΝΤΕΣΣΙΝΑ», κλασσικού τύ¬ 
που, δύο αστέρων (2*) (Γ' τάξης), συνολικής αρχικής 
δυναμικότητας 94 δωματίων, 191 κλινών, με αναβάθμι¬ 
ση τάξης από 2* σε 3* αστέρων, στον Πλάνο, Δήμου 
Αρκαδίων, Νομού Ζακύνθου, συνολικής δαπάνης ενός 
εκατομμυρίου τριακοσίων τριαντοέξι χιλιάδων ευρώ 
(1.336.000,00 €) με ποσοστό επιχορήγησης 50%, δηλα¬ 
δή ποσό επιχορήγησης ύψους εξακοσίων εξήντα οκτώ 
χιλιάδων (668.000,00 €). Η επένδυση αφορά δυναμικό¬ 
τητα 64 δωματίων -131 κλινών που θα αναβαθμιστούν 
σε 58 δωμάτια -114 κλίνες. Η τελική δυναμικότητα της 
μονάδας μετά την αναβάθμιση θα είναι 88 δωμάτια, 
174 κλίνες. 

Με την επένδυση δεν θα δημιουργηθούν νέες θέσεις 
εργασίας (Ε.Μ.Ε. 0). 

Ομόφωνη γνωμοδότηση της Περιφεραακής Γνωμοδο- 
τικής Επιτροπής (Συνεδρίαση 76η/23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 

Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΛΗΣ 


Αριθμ. 25846 (9) 

Έγκριση πρόσληψης προσωπικού με σύμβαση μίσθω¬ 
σης έργου από το Δήμο Ν. Αλικαρνασσού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις: του άρθρου 6 του ν. 2527/1997 «Τρο¬ 
ποποίηση & συμπλήρωση του ν. 2190/1994 και άλλες 
διατάξεις». 

2. Τις υπ’ αριθμ. 5/2005 με υπ’ αριθμ. 5345/4.2.2005, ΔΙΠΠ/ 
Φ.2.9/ΟΙΚ.2351/2.2.2006 και 12935/10.3.2006 εγκυκλίους 
του ΥΠ.ΕΣ.Δ.Δ.Α.. 

3. Την υπ’ αριθμ. 108/2006 απόφαση του Δ.Σ. με την 
οποία αποφασίζεται η πρόσληψη προσωπικού με σύμ¬ 
βαση μίσθωσης έργου για το έτος 2006. 

4. Τις από 7.3.2006 και 9.3.2006 γνωμοδοτήσεις της 
Νομικής Συμβούλου του Δήμου Ν. Αλικαρνασσού από 
την οποία προκύπτει ότι η πρόσληψη του αναφερόμενου 
στην παραπάνω απόφαση προσωπικού δεν υποκρύπτει 
εξαρτημένη εργασία. 

5. Το υπ’ αριθμ. 48140/5.9.2006 έγγραφο του ΥΠ.ΕΣ. 
Δ.Δ.Α. με το οποίο μας γνωστοποιείται ότι στην υπ’ 
αριθμ. ΔΙΠΠ/ΦΈΓΚΡ.1/403/17010/28.8.2006 απόφαση της 
Επιτροπής του άρθρου 2 της ΠΥΣ 55/1998 εγκρίνονταιγια 
τους πρωτοβάθμιους ΟΤΑ της Περιφέρειας μας «συμ¬ 
βάσεις μίσθωσης έργου», αποφασίζουμε: 

Εγκρίνουμε τη σύναψη από το Δήμο Νέας Αλικαρ¬ 
νασσού σύμβασης μίσθωσης έργου για το έτος 2006 
ως κατωτέρω: 

Α) Αριθμός ατόμων που θα απασχοληθούν: 

1. Ενός (1) ΠΕ πληροφορικής μηχ. Η/ΥΔΕ Διοικητικού 

2. Ενός (1) ΤΕ Τεχνολόγου πολιτικού Μηχανικού Δο¬ 
μικών Έργων. 

Β) Χρονική διάρκεια απασχόλησης: Από την υπογραφή 
της σύμβασης μέχρι ένα έτος. 

Γ)Έργο που θα εκτελεσθεί: α) Η διευθέτηση θεμά¬ 
των Μηχανοργάνωσης και β) η σύνταξη μελετών και η 
επίβλεψη έργων. 

Δ) Συνολικό ποσό αμοιβής: 43.000,00 €, όπως ορίζεται 
ειδικότερα στην υπ’ αριθμ. 108/2006 απόφαση του Δ.Σ. 
του Δήμου Ν. Αλικαρνασσού 

Ε) Τόπος εκτέλεσης του έργου: Δήμος Ν. Αλικαρνασ¬ 
σού. 

Στ) Το ανωτέρω έργο δεν ανάγεται στον κύκλο κα¬ 
θηκόντων του προσωπικού που υπηρετεί στο Δήμος Ν. 
Αλικαρνασσού. 

Με την παρούσα προκαλείται δαπάνη σε βάρος του 
προϋπολογισμού οικονομικού έτους 2006 του Δήμου 
συνολικού ποσού 43.000,00 €. 

Απαγορεύεται η ανανέωση ή η παράταση της σύμβα¬ 
σης που θα συναφθεί με την παρούσα. 

Ο Δήμος Ν. Αλικαρνασσού που κοινοποιείται η παρού¬ 
σα, παρακαλείται σε περίπτωση που οι ανωτέρω ανά¬ 
γκες έχουν καλυφθεί σε προσωπικό είτε με μετάταξη 
είτε με πρόσληψη μόνιμου προσωπικού, να ενημερώσει 
απευθείας το ΥΠΕΣΔΔΑ εντός πέντε ημερών από λή- 
ψεως της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 11 Σεπτεμβρίου 2006 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

Αριθμ. 286 (10) 

Προσαρμογή της συστατικής πράξης του Ενιαίου Δημοτι¬ 
κού Νομικού προσώπου με την επωνυμία «ΓΥΜΝΑΣΤΗ¬ 
ΡΙΑ ΔΗΜΟΥ ΚΑΡΠΕΝΗΣΙΟΥ», υπ’ αριθμ. 1543/30.4.2001 
(ΦΕΚ 698/5.6.2001, τεύχος Β') απόφασης, όπως αυτό 
τροποποιήθηκε και συμπληρώθηκε με την υπ’ αριθμ. 
4884/25.10.2005 απόφαση (ΦΕΚ 1555/10.11.2005/τεύ¬ 
χος Β'), στις νέες διατάξεις του άρθρου 240 του ν. 
3463/2006 «Κώδικας Δήμων και Κοινοτήτων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 14 του ν. 2880/2001 «Πρό¬ 
γραμμα Πολιτεία για την μεταρρύθμιση και τον εκσυγ¬ 
χρονισμό της Δημόσιος Διοίκησης και άλλες διατά¬ 
ξεις». 

2. Τις διατάξεις του άρθρου 240 του ν. 3463/2006 
«Κώδικας Δήμων και Κοινοτήτων». 

3. Την υπ’ αριθμ 1543/30.4.2001 απόφασή μας με την 
οποία συστήνεται το Ενιαίο Δημοτικό Νομικό Πρόσωπο 
με την επωνυμία «ΓΥΜΝΑΣΤΗΡΙΑ ΔΗΜΟΥ ΚΑΡΠΕΝΗΣΙΟΥ», 
και η οποία δημοσιεύθηκε στο υπ’ αριθμ. 698/5.6.2001, 
τεύχος Β' ΦΕΚ, όπως αυτή τροποποιήθηκε και συμπλη¬ 
ρώθηκε με την υπ’ αριθμ. 4884/25.10.2005 απόφασή μας 
(ΦΕΚ 1555/10.11.2005/τεύχος Β'). 

4. Την υπ’ αριθμ. 5/2007 απόφαση του Δημοτικού Συμ¬ 
βουλίου Δήμου Καρπενησιού περί προσαρμογής της 
συστατικής πράξης του Ενιαίου Δημοτικού Νομικού 
προσώπου με την επωνυμία «ΓΥΜΝΑΣΤΗΡΙΑ ΔΗΜΟΥ 
ΚΑΡΠΕΝΗΣΙΟΥ», αποφασίζουμε: 

Προσαρμόζουμε τη συστατική πράξη του Ενιαίου Δη¬ 
μοτικού Νομικού προσώπου με την επωνυμία «Γυμνα¬ 
στήρια Δήμου Καρπενησιού» υπ’ αριθμ. 1543/30.4.2001 
(ΦΕΚ 698/5.6.2001, τεύχος Β') απόφασης, όπως αυτή 
τροποποιήθηκε και συμπληρώθηκε με την υπ’ αριθμ. 
4884/25.10.2005 (ΦΕΚ 1555/10.11.2005, τεύχος Β') απόφα¬ 
ση, στις νέες διατάξεις του άρθρου 240 του ν. 3463/2006 
«Κώδικας Δήμων & Κοινοτήτων», ως εξής: 

Άρθρο 4ο 

Το ανωτέρω Νομικό Πρόσωπο θα διοικείται από επτα- 
μελές διοικητικό συμβούλιο μαζί με τους αναπληρωτές 
του, το οποίο ορίζεται από το Δημοτικό Συμβούλιο, σύμ¬ 
φωνα με τις διατάξεις του άρθρου 240 του ν. 3463/2006 
«Κώδικας Δήμων και Κοινοτήτων». 


Α. Το διοικητικό συμβούλιο θα απαρτίζεται από τα 
παρακάτω μέλη: 

1. Τον Δήμαρχο, ο οποίος δύναται να είναι προαιρε¬ 
τικά. 

2. Τέσσερα (4) μέλη του Δημοτικού Συμβουλίου εκ των 
οποίων τα δύο (2) θα ορίζονται από την μειοψηφία. 

3. Τρεις (3) Δημότες ή κάτοικοι που είναι χρήστες των 
υπηρεσιών του Νομικού Προσώπου ή που έχουν ανάλογη 
επαγγελματική ή κοινωνική δράση ή ειδικές γνώσεις 
ανάλογα με το σκοπό του Νομικού Προσώπου. 

Στην περίπτωση που στην σύνθεση του Δ.Σ. θα ορισθεί 
ο Δήμαρχος ως μέλος και πρόεδρος, τα υπό στοιχείο (3) 
της παρούσας μέλη μειώνονται σε δύο (2) και στην περί¬ 
πτωση που στο υπόψη Νομικό πρόσωπο ο αριθμός των 
εργαζομένων υπερβεί τους δέκα τακτικούς υπαλλήλους 
και θα πρέπει να εκπροσωπείται στο Δ.Σ. ο αριθμός των 
υπό στοιχείο (3) μελών μειώνεται σε ένα (1). 

Β. Το Δημοτικό Συμβούλιο εκλέγει από τα μέλη που 
έχουν ορισθεί τον Πρόεδρο και τον Αντιπρόεδρο του 
Διοικητικού Συμβουλίου. Σε περίπτωση που έχει ορισθεί 
μέλος του Δ.Σ. ο Δήμαρχος, αυτό αυτοδικαίως καθί¬ 
σταται και Πρόεδρος του Δ.Σ. του Νομικού Προσώπου. 
Το Διοικητικό Συμβούλιο εκλέγει από τα μέλη του τον 
Γραμματέα αυτού. 

Γ. Η θητεία των μελών του Διοικητικού Συμβουλίου 
του Νομικού Προσώπου ορίζεται με την απόφαση του 
Δημοτικού Συμβουλίου και λήγει πάντοτε με την εγκα¬ 
τάσταση του νέου Διοικητικού Συμβουλίου. 

Τα μέλη του Διοικητικού Συμβουλίου μπορούν να 
αντικατασταθούν κατά τη διάρκεια της θητείας τους, 
με απόφαση δημοτικού συμβουλίου για σοβαρό λόγο 
που ανάγεται στην άσκηση καθηκόντων τους. 

Δ. Οι διατάξεις των άρθρων 227 παρ. 5, 234, 235 και 236 
παρ. 1 και 3, εφαρμόζονται και στο Νομικό Πρόσωπο με 
την επωνυμία «ΓΥΜΝΑΣΤΗΡΙΑ ΔΗΜΟΥ ΚΑΡΠΕΝΗΣΙΟΥ». 

Κατά τα λοιπά εξακολουθεί και ισχύει η υπ’ αριθμ. 
1543/30.4.2001 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 31 Ιανουάριου 2007 
Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

